Sekolah Kebangsaan Sungai Pergam, Perak

Sejarah

Sekolah Kebangsaan sungai Pergam telah didirikan pada 10.10.1949. Sekolah Melayu Sungai Pergam ialah nama asal sekolah ini. Allahyarham Tok Sidang Encik Sariman bin Marijo telah mengetuai usaha penduduk untuk menubuhkan sekolah ini.
Pada awal 1950, sekolah ini dibuka secara rasmi oleh Pegawai Pelajaran Telok Anson (Teluk Intan). Guru Besar terawal di sekolah ini ialah Tuan Haji Mohd Khan bin Jamal. Jumlah murid pada ketika itu ialah 72 orang dan gurunya pula ialah 2 orang sahaja.
Pada 1955, sekolah ini telah dilanda ribut dan muridnya ditumpangkan secara sementara di Sekolah Agama Rakyat Parit Tiga Kampung Sungai Pergam. Pada 1956, Pejabat Pelajaran Daerah telah mendirikan bangunan baru berukuran 120' X 20' mengandungi 4 bilik darjah tanpa pejabat. Murid pada waktu itu berjumlah 145 orang dalam 6 aliran dan dapat bertahan selama 25 tahun dengan 6 orang guru besar.
Kemudian, penduduk kampung telah memohon kepada kerajaan supaya membina bangunan kekal di atas tanah ladang yang dipohon seluas 6 ekar . Lokasinya ialan 200 meter dari tapak asal. Bangunan ini berukuran 144' x 36'. Kemudahannya ialah dapat memuatkan 6 bilik darjah, pejabat dan sebuah banguna kantin berukuan 100' x 50'. Pada Julai 1981, bagunan ini mula digunakan.
Bangunan ini dirasmikan oleh bekas Timbalan perdana Menteri Allahyarham Tun Ghafar bin Baba pada 10.10.1987. Pada 1996, bangunan ini dilengkapkan dengan bekalan elektrik Oleh KPM (Kementerian Pendidikan Malaysia).

Maklumat Terkini

Pada 2009, Sekolah Kebangsaan Sungai Pergam memiliki 18 orang pelajar lelaki dan 14 orang pelajar perempuan, menjadikan jumlah keseluruhan murid seramai 32 orang. Ia mempunyai seramai 8 orang guru.²⁰⁰⁹ 
Pada 2015, Sekolah Kebangsaan Sungai Pergam memiliki 17 orang murid lelaki dan 15 orang murid perempuan, menjadikan jumlah keseluruhan murid seramai 32 orang. Ia mempunyai seramai 13 orang guru.²⁰¹⁵ 
Pada 2017, Sekolah Kebangsaan Sungai Pergam memiliki 21 orang murid lelaki dan 18 orang murid perempuan, menjadikan jumlah keseluruhan murid seramai 39 orang. Ia mempunyai seramai 10 orang guru termasuk guru besar dan 1 orang staf sokongan. sekolah juga mempunyai kakitangan swasta pembersihan seramai 3 orang dan 4 orang pengawal keselamatan. ²⁰¹⁷
Pada 2018, Sekolah Kebangsaan Sungai Pergam (SKSP) memiliki 20 orang pelajar lelaki dan 17 orang pelajar perempuan, menjadikan jumlah keseluruhan murid seramai 37 orang. SKSP mempunyai seramai 10 orang guru. Sepatutnya 11 orang guru jika termasuk dengan Guru Besar namun buat masa kini SKSP tidak mempunyai Guru Besar kerana Guru Besar sebelum ini telah berpindah.

Pencapaian

2016
1. Naib Johan PSS Cemerlang kategori SKM Peringkat Daerah/PPD Hilir Perak
2. Mewakili kelompok 8 ke pertandingan catur peringkat daerah Hilir Perak.
3. Mewakili daerah Bagan Datuk ke kejohanan gimnastik artistik peringkat negeri perak.
4. Mewakili kelompok 8 ke pertandingan catur peringkat daerah Bagan Datuk
2017
1. Naib Johan PSS Cemerlang kategori SKM Peringkat Daerah/PPD Bagan Datuk
2. Anugerah SSQS 5 Bintang peringkat Negeri Perak
3. Juara Catur P12 peringkat daerah Bagan Datuk.
4. Mewakili daerah Bagan Datuk ke pertandingan catur peringkat negeri Perak.
5. Mewakili daerah Bagan Datuk ke kejohanan gimnastik artistik peringkat negeri perak.
6. Mewakili kelompok 8 ke pertandingan bolasepak peringkat daerah Bagan Datuk.
7. Mewakili kelompok 8 ke pertandingan catur peringkat daerah Bagan Datuk
2018
1. 1 Pingat emas acara lontar peluru kejohanan olahraga peringkat daerah Bagan Datuk.
2. Johan kategori P11 Pertandingan Catur peringkat daerah Bagan Datuk.
3. Johan PSS Cemerlang Kategori SKM Peringkat Daerah/PPD Bagan Datuk.